كاتێك له‌ پۆلی شه‌ش بووم، من و هاوڕێكانم،
له‌و ساته‌ گرنگه‌ی ژیانمان، بۆمان ده‌ركه‌وت چه‌ند بێزارین.
سه‌ركێشییه‌كانمان وروژاندنی كه‌مبوو،
بۆمان ده‌ركه‌وت كه‌ هه‌موو شتێك كه‌ بتوانین بیری لێ بكه‌ینه‌وه‌ كردوومانه‌
بۆ پڕكردنه‌وه‌ی كاتی به‌تاڵ.
له‌ ماڵه‌ براده‌ران ده‌ماینه‌وه‌، یاری ڤیدیۆییمان ده‌كرد،
سه‌یری فیلممانده‌كرد، له‌ گه‌ڕه‌ك پیاسه‌مان ده‌كرد،
له‌دوای هه‌موو ئه‌مانه‌ش، هه‌ر بێزاربووین.
خراپترین به‌شی ئه‌مه‌
ده‌مانزانی منداڵی تریش هه‌ستیان به‌هه‌مان شت ده‌كرد.
بۆیه‌ دوای گفتوگۆو باسكردنی ئه‌مه‌ له‌نێوان خۆمان،
بۆمان ده‌ركه‌وت هه‌رچه‌نده‌ هه‌وڵمان ده‌دا بێزارییه‌كه‌مان چاك بكه‌ین،
هیچ شتێكی كاریگه‌رمان له‌باره‌یه‌وه‌ نه‌ده‌كرد.
له‌به‌ر ئه‌مه‌ بوو بڕیارماندا ده‌مانویست خه‌ڵك پێبكه‌نێت.
ویستمان ڤیدیۆی پێكه‌نیناوی دروست بكه‌ین گاڵته‌ به‌ شتانێك بكات
كه‌ هیچ كه‌سێك گاڵته‌ی له‌باره‌وه‌ نه‌كردبێت.
ویستمان گاڵته‌ له‌باره‌ی شارۆچكه‌ سه‌یر و هێمنه‌كه‌مان ئاڵتۆن، له‌ تێكساس بكه‌ین.
ئه‌مڕۆ، حه‌ز ده‌كه‌م پێتان بڵێم كه‌ من لێره‌م
بۆ هاوبه‌شیپێكردنی گرته‌ ڤیدیۆیه‌كانم كه‌وا ملیۆنان بینه‌ریان هه‌یه‌
و ژماره‌یه‌كی ئێجگار زۆرم لێ فرۆشتووه‌ له‌ هه‌موو جیهان،
به‌ڵام به‌داخه‌وه‌، وه‌كو زۆربه‌ی ئه‌و بیرۆكانه‌ی كه‌ هه‌مانه‌
هه‌رگیز ڤیدیۆكان، وبیرۆكه‌كانمان نه‌كردۆته‌ ڕاستی.
ده‌زانم ڕه‌نگه‌ ئێستا به‌لایه‌نی كه‌م یه‌كێك له‌ ئێوه‌ بڵێت،
"ئه‌وه‌ چییه‌، ئه‌م پیاوه‌ بێزاركه‌ره‌. ئاوا به‌رده‌وام ده‌بێت له‌ قسه‌كردن؟
به‌ڵام هۆكارێك هه‌یه‌.
به‌ تێپه‌ڕبوونی كات، زۆربه‌مان گرووپه‌كه‌مان جێهێشت
تاكو له‌ كۆتایدا هه‌موومان گرووپه‌كه‌مان جێهێشت.
هه‌رهه‌موومان، جگه‌ له‌ یه‌ك كه‌س.
هاوڕێكه‌م نه‌یتوانی واز له‌ بیرۆكه‌كه‌ی بێنێت،
بۆیه‌ دوای ئه‌وه‌ی پۆلی شه‌شمان ته‌واوكرد، بڕیاریدا تیمێك دروست بكات.
هه‌نێك ئه‌ندام ده‌هاتنه‌ ناوه‌وه‌، هه‌ندێك جێیان ده‌هێشت، ده‌گۆڕا،
فێری چۆنیه‌تی به‌كارهێنانی به‌رنامه‌ ئاڵۆزه‌كانی كۆمپیوته‌ر بوو
و فێری چۆنیه‌تی كاركردن له‌گه‌ڵ كامیره‌ بوو.
گرته‌ ڤیدیۆی له‌سه‌ر شانۆ، كۆمیدیا، شت گه‌لێك لێره‌و له‌وێ ده‌كرد.
و هیچ شتێك له‌مانه‌م نه‌ده‌زانی
چونكه‌ بۆماوه‌ی شه‌ش ساڵ بوو نه‌ بینیبووم و نه‌ قسه‌شم له‌گه‌ڵ كردبوو.
هاوڕێكه‌م، ئه‌و كه‌سه‌ی كه‌ هه‌رگیز وازی له‌ بیرۆكه‌كه‌ی نه‌هێنا،
ئێستا كۆمپانیای تایبه‌تی خۆی بۆ وێنه‌گرتنی ڤیدیۆیی ده‌ست پێكردووه‌.
وه‌كو ئه‌وو ته‌واوی جیهان، هه‌موومان ڕۆژانه‌ بیرۆكه‌ی ئێجگار زۆرمان هه‌یه‌.
شتێكی جیاواز له‌باره‌ی ئه‌و هه‌بوو
شه‌ش ساڵ پێش ئێستا، گرووپه‌كه‌ی من و هاوڕێكانم،
هه‌موومان هه‌مان بیرۆكه‌مان هه‌بوو،
به‌ڵام ئه‌و ته‌نیا كه‌س بوو كه‌ به‌ڕاستی لێی تێگه‌یشت.
چه‌ند كه‌س له‌ ئێوه‌ تا ئێستا هه‌ستتان به‌ هانده‌رێك كردووه‌ له‌ ناختان
پێتان بڵێت"هه‌لێك بقۆزه‌وه‌. ئه‌ی ئه‌گه‌ر؟ بۆچی نا؟"
سه‌باره‌ت به‌ زۆربه‌مان، له‌كاتی دانیشتنمان له‌ سه‌ر كار،
له‌كاتی خواردنی نیوه‌ڕۆ یاخود چاوه‌ڕێ ده‌كه‌ین خه‌ومان لێبكه‌وێت،
ئه‌و هه‌سته‌مان لا دروست ده‌بێت، ئه‌و هانده‌ره‌ی كه‌ هه‌مانبوو.
دواتر، ودوای چه‌ند چركه‌یه‌ك له‌ بیركه‌وتنه‌وه‌،
به‌رده‌وام ده‌بین له‌و شتانه‌ی كه‌ ده‌یانكه‌ین.
بۆهه‌ندێكمان، ئه‌و هه‌سته‌ زۆرجار بۆمان دێت.
واده‌كات بیرمان بێته‌وه‌ چۆن هه‌میشه‌ ویستوومانه‌ ده‌سته‌كه‌مان ده‌ست پیبكه‌ین
گه‌شتێكی ئۆتۆمبێل له‌گه‌ڵ ههاوڕێكانمان ئه‌نجام بده‌ین،
یاخود شتێكی بچووكی وه‌كو پاككردنه‌وه‌ی زبڵ له‌ باخچه‌ ناوخۆییه‌كه‌مان.
ئه‌مه‌ قێزه‌ونه‌ چونكه‌ ئه‌و شته‌ی كه‌ له‌ هه‌موو شتێك زیاتر بیرت ده‌كه‌وێته‌وه‌
ڕاستی ئه‌وه‌یه‌ كه‌ ئه‌نجامت نه‌داوه‌.
من و هاوڕێكانم، له‌وكاته‌ی خه‌ریكی دروستكردنی ئه‌م ڤیدیۆیانه‌ بووین،
چه‌ندین ده‌رفه‌تمان هه‌بوو بۆ ئه‌وه‌ی شتێك بكه‌ین.
له‌بیرمه‌ چه‌ندجار
گه‌نجێك هاته‌ لامان و پێمانی گوت،
"سڵاوتان لێبێت، ڕاستییه‌كه‌ی ڕه‌نگه‌ شتێك بزانم."
منداڵێك دێت و پێمان ده‌ڵێت، "ده‌زانم چۆن ده‌ستكاری ڤیدیۆ بكه‌م،"
ته‌نانه‌ت له‌نێوان خۆشماندا، به‌ یه‌كتر ده‌ڵێین،
"ده‌توانن بێنه‌ ماڵه‌كه‌ی من به‌یه‌كه‌وه‌ ئیشی له‌سه‌ر ده‌كه‌ین."
هه‌موو ئه‌و ده‌رفه‌تانه‌ی كه‌ هه‌رگیز به‌ڕاستی نه‌مانقۆزته‌وه‌.
به‌ تێپه‌ڕبوونی كات، بۆم ده‌ركه‌وت پێویست بوو وازبێنم له‌ ده‌ستبه‌رداربوونی
بیرۆكه‌كانم. ساڵ هات و ڕۆیی، هه‌رگیز یه‌كمان نه‌بینی
هه‌رگیز هه‌لی ئه‌وه‌م نه‌بوو له‌و بیرۆكه‌یه‌ بكۆڵمه‌وه‌.
ڕۆژانه‌ چه‌ندین بیرۆكه‌م بۆ ده‌هات، به‌ڵام هه‌مووی تێده‌په‌ڕی،
تاكو له‌ كۆتاییدا، گه‌یشتمه‌ ئه‌و بیرۆكه‌ یه‌ی كه‌ نه‌توانم ده‌ستبه‌رداری بم.
بیرۆكه‌یه‌ك كه‌ نه‌توانم لێی په‌شیمان بم.
ئه‌و بیرۆكه‌یه‌ ڤیستیڤاڵی بیرۆكه‌ی باشووری تێكساس، س ت ك ئ.
من خه‌ڵكی شوێنێكم كه‌ گه‌نجه‌كان به‌ دیاریكراوی بۆ كاری باشتر هان نادرێن.
بێوره‌ ده‌كرێن.
وا هه‌ست ده‌كه‌ن ناتوانن ئه‌و شتانه‌ بكه‌ن كه‌ خه‌ڵكیتر توانای كردنیان هه‌یه‌،
ئه‌مه‌ كێشه‌ بوو چونكه‌ نه‌مانده‌ویست چیتر ئه‌مه‌ ڕووبدات،
نه‌مانده‌ویست خه‌ڵكه‌كه‌ وا هه‌ست بكات پێویستیان به‌وه‌یه‌ وڵاتمان جێ بێڵن
بۆ ئه‌وه‌ی شتێكی باشتر بكه‌ن.
فیستیڤاڵه‌كه‌مان له‌لایه‌ن قوتابیانه‌وه‌ ڕێبه‌ری ده‌كرا.
له‌گه‌ڵ تیمێك له‌ قوتابیانی ئاماده‌یی،
فیستیڤالێكمان ڕێكخست كه‌ میوانداری 300 قوتابی كرد له‌ ته‌واوی هه‌رێمه‌كه‌مان.
له‌به‌ر ئه‌وه‌ی زۆر باش بوو، زۆر ستایش كراین له‌سه‌ری.
ده‌زانم وه‌كو چیڕۆكێكی شه‌وو ڕۆژه‌ دیاره‌،
به‌ڵام له‌ راستیدا وا نه‌بوو،
و یه‌ك له‌ پرسیاره‌ سه‌ره‌كیه‌كانی كه‌ خه‌ڵك لێمانی ده‌كرد بریتی بوو له‌،
"ئه‌و هانده‌ره‌تان له‌ كوێ هێنا بۆ ئه‌نجامدانی ئه‌مه‌؟"
كاتێك بچووك بووم، له‌و شتانه‌ی كه‌ له‌ ده‌وروبه‌رم ڕوویانده‌دا زۆر فێربووم.
له‌ شوێنێك بووم كه‌ تاكه‌ سه‌رچاوه‌ی په‌یداكردنی بژێوی ژیان بریتی بوو له‌
هه‌ڵگرتنه‌وه‌ی ده‌به‌ی پلاستیكی و قوتوو فرۆشتنیان بۆ كارگه‌ی ئاماده‌كردن.
یه‌كه‌م كاری ڕاستیم یارمه‌تیدانی ئافره‌تێك بوو له‌ دروستكردنی دوكانۆچكه‌یه‌ك
له‌ مه‌زادخانه‌ له‌ حه‌وتی به‌یانی بۆ سێی دوای نیوه‌ڕۆ به‌ 20 دۆلار.
كوڕی دراوسێكه‌مان فێری سه‌رتاشین بوو كاتێك هه‌شت ساڵان بوو
چونكه‌ تاكه‌ رێگا بوو خۆی و خێزانه‌كه‌ی بتوانن سه‌رتاشی بكه‌ن.
له‌و كاته‌ گرنگه‌ی ژیانم، وامده‌زانی سنووردارم،
به‌و مانایه‌ی كۆمه‌ڵگاكه‌م سنوورداربوو، گه‌ڕه‌كه‌كه‌م سنوورداربوو،
هه‌موو ئه‌مانه‌ له‌به‌ر بارودۆخه‌كه‌مان.
دواتر باپیری شێتم هات.
چوومه‌ ماڵه‌وه‌ و ڕۆژێكیان سه‌یری تی ڤی ده‌كرد و پێمی گوت،
"سه‌یركه‌، مایكڵ، ئه‌مه‌م ده‌وێت."
ئه‌سپه‌كه‌ نا، دینگه‌كه‌.
ئه‌مه‌ دینگه‌ی ئارامگرتنی ئه‌سپه‌، له‌ بنه‌ره‌تدا فێری ئه‌سپ ده‌كات ئارام بێت.
و پێی گوتم،"ئه‌مه‌م ده‌وێت،"
لێم پرسی،"چۆن ده‌توانیت به‌ده‌ستی بێنیت له‌ كاتێكدا ئه‌و پاره‌یه‌ت نییه‌؟"
گوتی،"ڕێگه‌یه‌ك ده‌دۆزمه‌وه‌."
من له‌بیرم كرد، له‌ده‌وری خانووه‌كه‌ پیاسه‌م ده‌كرد،
له‌و كاته‌دا، ڕۆیشت و كورسیه‌كی گه‌ڕۆكی هێنا هیچ بیرۆكه‌یه‌كم نییه‌ له‌ كوێ
له‌گه‌ڵ دینگه‌یه‌كی كانزای زل هیچ بیرۆكه‌یه‌كم نییه‌ له‌ كوێ،
كاتێك چوومه‌ ماڵه‌وه‌،
چوومه‌ حه‌وشه‌ی پشته‌وه‌ ئه‌مه‌م بینی.
باپیری شێتم كورسییه‌ گه‌ڕۆكه‌كه‌ی بۆ دوو به‌ش بڕیوه‌،
به‌سه‌ری دینگه‌كه‌ی به‌ستۆته‌وه‌، به‌ شێوه‌یه‌كی ستوونی ڕاگیری كردووه‌،
و ئه‌سپه‌كه‌ی پێوه‌ به‌ستووه‌.
ته‌نیا له‌ سی ڕۆژدا، نه‌ك ته‌نیا ئه‌سپه‌كه‌مان فێری چۆنیه‌تی وه‌ستان كرد،
فێرمان كرد چۆن به‌ بازنه‌یی ڕابكات.
بیرمه‌ كه‌ ئه‌مه‌م بینی، مێشكم ڕاوه‌ستا
چونكه‌ هه‌رگیز كه‌سێكم نه‌بینیبوو
ئه‌و ده‌ستپێشخه‌رییه‌ بكات بۆ ئه‌نجامدانی شتێك سه‌ڕه‌ڕای قوڕسییه‌كه‌ی.
ئێستا كه‌ گه‌وره‌ترم و بیری لێده‌كه‌مه‌وه‌
بۆم ده‌رده‌كه‌وێت ئه‌وه‌نده‌ به‌ دینگه‌ ڕاسته‌قینه‌كه‌ سه‌رسام نه‌بووم
چونكه‌ له‌ كۆتایی ڕۆژه‌كه‌دا، ته‌نیا دینگه‌یه‌كه‌.
زیاتر به‌و ڕاستییه‌ سه‌رسام بووم كه‌ باپیره‌م ڕۆیشت و ئه‌نجامیدا.
ڕێگه‌ی نه‌دا هۆكاری دارایی ڕێگری له‌ بیرۆكه‌كانی بكات.
هۆكارێكی نه‌دۆزییه‌وه‌ بۆ ئه‌وه‌ی نه‌یكات.
هه‌ستكردن به‌ په‌شیمانی هه‌ڵنه‌بژارد.
گه‌ر هه‌ست به‌و بیرۆكه‌یه‌ ده‌كه‌یت، ئه‌و ڕاكێشه‌ره‌،
ئه‌وا من پێت ده‌ڵێم ئه‌وه‌ بكه‌ كه‌ باپیرم كردی
چونكه‌ هه‌مان ئه‌و هانده‌ره‌ كه‌ هه‌یبوو
وای كرد فیستیڤاڵی بیرۆكه‌كانی باشووری تێكساس شیاوبێت.
تیمێكی قوتابیانی ئاماده‌یی بوو، هیچ بیرۆكه‌یه‌كمان نه‌بوو چی ده‌كه‌ین.
ته‌نیا ئه‌وه‌مان ده‌زانی كه‌ ده‌مانویست فیستیڤاڵێكی گه‌وره‌ پیشكه‌ش بكه‌ین
بۆ خه‌ڵكی كۆمه‌ڵگه‌كه‌مان بۆپێشاندانی هه‌موو ئه‌و شتانه‌ی كه‌ هه‌مانبوو.
گه‌ر وا هه‌ست ده‌كه‌یت بیرۆكه‌یه‌ك شایه‌نی شتێكه‌،
جا گه‌ر هی خۆت بوو یان هی كه‌سێكیتربوو،
گه‌ر هه‌ست ده‌كه‌یت بیرۆكه‌یه‌ك شایه‌نی به‌سته‌ره‌وه‌كانی كات، ره‌تكردنه‌وه‌،
سه‌رنه‌كه‌وتنه‌، ئه‌وا ڕێگه‌م بده‌ن ئامۆژگارییه‌كتان بكه‌م:
واز له‌وه‌ بێنه‌ كه‌ ده‌یكه‌یت،
مۆبایله‌كه‌ت دابنێ،
ئه‌و به‌رنامه‌یه‌ی تی ڤی كه‌ سه‌یری ده‌كه‌یت بوه‌ستێنه‌،
ئه‌و سه‌رخه‌وه‌ت بۆ پینج خوله‌كیتر دوابخه‌
و بیربكه‌وه‌،
تۆ بێزاریت، وایه‌؟
ئێستا ده‌رفه‌تێكی نموونه‌ییه‌ بۆت بۆ ئه‌وه‌ی ئه‌و گه‌شته‌ بكه‌یت،
ده‌رفه‌تێكی نموونه‌یی بۆت بۆ ده‌ستپێكردنی ئه‌و بانده‌.
ده‌رفه‌تی نموونه‌یی بۆ پاككردنه‌وه‌ی هه‌ندێك زبڵ.
جاری داهاتوو گه‌ر بیزاربووویت، تكات لێده‌كه‌م، لێت ده‌پاڕێمه‌وه‌،
وروژاو به‌
چونكه‌ ڕه‌نگه‌ له‌سه‌رباشترین بیرۆكه‌ی دواتر بیت.
سوپاس.